Landnámsmenn í Norðlendingafjórðungi

Landnámsmenn í Norðlendingafjórðungi og landnám þeirra. Farið er réttsælis um landið að hætti Landnámu og hefst upptalningin við fjórðungsmörk í botni Hrútafjarðar.

 Eysteinn meinfretur Álfsson nam Hrútafjarðarströnd eystri.
 Þóroddur nam land í Hrútafirði og bjó á Þóroddsstöðum.
 Skinna-Björn Skeggjason nam Miðfjörð og Línakradal. Hann bjó á Reykjum í Miðfirði.
 Haraldur hringur nam Vatnsnes að Ambáttará vestan megin og að Þverá og Bjargaósi að austan. Hann bjó að Hólum.
 Sóti nam Vesturhóp og bjó undir Sótafelli.
 Auðunn skökull Bjarnarson nam Víðidal og bjó á Auðunarstöðum.
 Ormur nam Ormsdal og bjó þar.
 Ingimundur gamli Þorsteinsson nam Vatnsdal upp frá Helgavatni og Urðarvatni. Hann bjó að Hofi.
 Jörundur háls nam land frá Urðarvatni til Mógilslækjar og bjó á Grund undir Jörundarfelli.
 Hvati nam land frá Mógilslæk til Giljár og bjó á Hvatastöðum.
 Ásmundur nam land í Þingeyrasveit út frá Helgavatni og bjó undir Gnúpi.
 Friðmundur nam Forsæludal.
 Eyvindur sörkvir nam Blöndudal.
 Eyvindur auðkúla nam allan Svínadal og bjó á Auðkúlustöðum.
 Þorbjörn kolka nam Kolkumýrar og bjó þar. 
 Ævar gamli Ketilsson nam Langadal fyrir ofan Móbergsbrekkur og bjó í Ævarsskarði.
 Holti nam Langadal ofan frá Móbergi og bjó á Holtastöðum.
 Hólmgöngu-Máni nam Skagaströnd inn til Fossár að vestan og Mánaþúfu að austan. Hann bjó í Mánavík.
 Eilífur Örn Atlason nam land frá Mánaþúfu að Gönguskarðsá og Laxárdal og bjó þar.
 Sæmundur suðureyski nam Sæmundarhlíð alla til Vatnsskarðs og bjó á Sæmundarstöðum.
 Skefill nam land fyrir utan Sauðá.
 Úlfljótur nam Langaholt allt fyrir neðan Sæmundarlæk.
 Þorkell vingnir Skíðason nam land um Vatnsskarð og Svartárdal.
 Álfgeir nam land um Álfgeirsvöllu upp til Mælifellsár og bjó á Álfgeirsvöllum.
 Þorviður nam land frá Mælfellsá að Giljá.
 Hrosskell nam Svartárdal og Ýrarfellslönd ofan til Gilhaga með ráði Eiríks Hróaldssonar. Hann bjó að Ýrarfelli.
 Eiríkur Hróaldsson nam land frá Giljá um Goðdali og ofan til Norðurár. Hann bjó að Hofi í Goðdölum.
 Vékell hamrammi nam land frá Giljá að Mælifellsá og bjó að Mælifelli.
 Kráku-Hreiðar Ófeigsson fékk tunguna niður frá Skálamýri af Eiríki í Goðdölum. Hann bjó á Steinsstöðum.
 Hávarður hegri bjó í Hegranesi.
 Önundur vís nam Austurdal upp frá Merkigili.
 Tungu-Kári nam land milli Norðurár og Merkigils og bjó í Flatatungu.
 Þorbrandur örrek nam Silfrastaðahlíð alla upp frá Bólstaðará og Norðurárdal norðan. Hann bjó á Þorbrandsstöðum (nú Ytri-Kot).
 Hjálmólfur nam land um Blönduhlíð.
 Þórir dúfunef nam land milli Glóðafeykisár og Djúpár og bjó á Flugumýri. 
 Kollsveinn rammi nam land milli Þverár og Gljúfurár og bjó á Kollsveinsstöðum.
 Gunnólfur nam land milli Þverár og Glóðafeykisár og bjó í Hvammi.
 Sleitu-Björn Hróarsson nam land milli Grjótár og Deildarár. Hann bjó á Sleitu-Bjarnarstöðum.
 Öndóttur keypti land af Sleitu-Birni milli Gljúfurár og Kolbeinsáróss upp að Hálsagróf. Hann bjó í Viðvík.
 Kolbeinn Sigmundarson nam land milli Grjótár og Deildarár, Kolbeinsdal og Hjaltadal.
 Hjalti Þórðarson nam Hjaltadal að ráði Kolbeins og bjó að Hofi.
 Höfða-Þórður Bjarnarson nam Höfðaströnd milli Unadalsár og Hrolleifsdalsár og bjó að Höfða.
 Hrolleifur mikli Arnhallsson fékk land af Höfða-Þórði í Hrolleifsdal og bjó þar en flutti síðar í Vatnsdal. 
 Friðleifur nam Sléttuhlíð alla og Friðleifsdal milli Friðleifsdalsár og Stafár. Hann bjó í Holti.
 Hrafna-Flóki Vilgerðarson nam Flókadal milli Flókadalsár og Reykjarhóls og bjó á Mói.
 Nafar-Helgi nam land frá Flókadalsá neðan Barðs um Haganes og upp að Tunguá. Hann bjó á Grindli.
 Þórður knappur Bjarnarson nam land upp frá  að Tunguá. Hann bjó á Knappsstöðum.
 Bárður Suðureyingur nam land frá Stíflu til Mjóadalsár.
 Brúni hvíti Háreksson nam land milli Mjóadalsár og Úlfsdala. Hann bjó á Brúnastöðum.
 Úlfur víkingur nam Úlfsdali og bjó þar.
 Þormóður rammi Haraldsson nam Siglufjörð og Héðinsfjörð til Hvanndala og bjó á Siglunesi.
 Ólafur bekkur Karlsson  nam Ólafsfjörð vestan megin til Hvanndala og bjó að Kvíabekk.
 Gunnólfur gamli Þorbjarnarson nam Ólafsfjörð austan megin ofan frá Reykjaá út til Vámúla. Hann bjó á Gunnólfsá.
 Helgi magri Eyvindarson nam allan Eyjafjörð milli Sigluness og Reynisness og bjó í Kristnesi.
 Þorsteinn svarfaður Rauðsson nam Svarfaðardal að ráði Helga magra.
 Karl Steinröðarson nam Strönd alla frá Upsum til Míganda.
 Örn fluttist vestan úr Arnarfirði (sjá Vestfirðingafjórðung) og fékk lönd af Hámundi heljarskinn. Hann bjó í Arnarnesi. 
 Galmi nam Galmaströnd milli Þorvaldsdalsár og Reistarár.
 Geirleifur Hrappsson nam Hörgárdal upp til Myrkár og bjó í Haganum forna. 
 Þórður slítandi nam Hörgárdal upp frá Myrká og ofan til Dranga.
 Þórir þursasprengir nam Öxnadal allan og bjó að Vatnsá.
 Auðólfur nam Hörgárdal niður frá Þverá til Bægisár. Hann bjó á Syðri-Bægisá.
 Eysteinn Rauðúlfsson nam land niður frá Bægisá til Kræklingahlíðar og bjó að Lóni.
 Eyvindur hani fékk land af Öndóttssonum og bjó í Hanatúni (síðar kallað Marbæli).
 Ásgrímur Öndóttsson fékk land hjá Ásmundi bróður sínum og bjó að Nyrðri-Glerá.
 Ásmundur Öndóttsson fékk Kræklingahlíð af Helga magra og bjó að Syðri-Glerá.
 Hámundur heljarskinn Hjörsson fékk land milli Merkigils og Skjálgdalsár af Helga magra og bjó á Espihóli syðri.
 Gunnar Úlfljótsson fékk land af Helga magra milli Skjálgdalsár og Háls. Hann bjó í Djúpadal.
 Auðunn rotinn Þórólfsson fékk land af Helga magra frá Hálsi til Villingadals og bjó í Saurbæ.
 Hrólfur Helgason fékk öll lönd austan Eyjafjarðarár upp frá Arnarhvoli af Helga magra föður sínum. Hann bjó á Gnúpufelli.
 Ingjaldur Helgason fékk land út frá Arnarhvoli til Ytri-Þverár af Helga magra, föður sínum. Hann bjó á Efri-Þverá.
 Þorgeir Þórðarson fékk land af Helga magra frá Þverá út til Varðgjár og bjó að Fiskilæk.
 Skagi Skoftason nam Eyjafjarðarströnd eystri milli Varðgjár og Fnjóskár að ráði Helga magra. Hann bjó í Sigluvík.
 Þórir snepill Ketilsson nam Fnjóskadal allan til Ódeilu og bjó í Lundi.
 Þengill mjögsiglandi nam land frá Fnjóská til Grenivíkur og bjó í Höfða.
 Þormóður nam Grenivík og Hvallátur sem og Strönd út til Þorgeirsfjarðar.
 Þorgeir nam Þorgeirsfjörð og Hvalvatnsfjörð.
 Eyvindur Loðinsson nam Flateyjardal upp til Gunnsteina.
 Gnúpa-Bárður Heyangurs-Bjarnarson nam Bárðardal allan upp frá Kálfborgará og Eyjardalsá og bjó að Lundarbrekku. Hann fluttist síðar suður yfir heiðar í Fljótshverfi (sjá Austfirðingafjórðung).
 Kampa-Grímur nam Köldukinn.
 Þorfinnur máni Áskelsson nam land fyrir neðan Eyjardalsá til Landamóts og um Ljósavatnsskarð. Hann bjó að Öxará.
 Þórir Grímsson nam land um Ljósavatnsskarð.
 Héðinn Þorsteinsson nam land fyrir innan Tunguheiði og bjó í Héðinshöfða.
 Höskuldur Þorsteinsson nam land austan Laxár og bjó í Skörðuvík.
 Vestmaður nam Reykjadal vestan Laxár upp til Vestmannsvatns ásamt Úlfi fóstbróður sínum.
 Úlfur nam Reykjadal vestan Laxár upp til Vestmannsvatns ásamt Vestmanni fóstbróður sínum. Hann bjó undir Skrattafelli.
 Náttfari, skipverji Garðars Svavarssonar, settist fyrstur manna að á Íslandi. Hann eignaði sér Reykjadal, en var síðar rekinn brott af Eyvindi Þorsteinssyni sem lét hann hafa Náttfaravíkur.
 Eyvindur Þorsteinsson nam Reykjadal ofan Vestmannsvatns eftir að hafa rekið Náttfara burt. Hann bjó á Helgastöðum.
 Ketill hörðski Þorsteinsson fékk land í Reykjadal hjá Eyvindi bróður sínum og bjó á Einarsstöðum.
 Grenjaður Hrappsson nam Þegjandadal, Kraunaheiði, Þorgerðarfell og Laxárdal neðan. Hann bjó á Grenjaðarstöðum.
 Böðólfur Grímsson nam Tjörnes allt milli Tunguár og Óss.
 Skeggi Böðólfsson nam Kelduhverfi upp til Kelduness og bjó í Miklagarði.
 Máni nam land austan Skjálfandafljóts milli Kálfborgarár og Rauðuskriðu. Hann bjó að Mánafelli.
 Ljótur óþveginn nam Kelduhverfi upp frá Keldunesi.
 Önundur Blængsson nam Kelduhverfi frá Keldunesi og bjó í Ási.
 Þorsteinn Sigmundarson bjó fyrstur að Mývatni.
 Þorkell hái bjó fyrstur að Grænavatni.
 Geiri bjó fyrstur sunnan Mývatns á Geirastöðum.
 Einar Þorgeirsson helgaði sér Öxarfjörð ásamt Vestmanni og Vémundi.
 Vestmaður helgaði sér Öxarfjörð ásamt Einari Þorgeirssyni og Vémundi bróður sínum.
 Vémundur helgaði sér Öxarfjörð ásamt Vestmanni bróður sínum og Einari Þorgeirssyni.
 Reistur Ketilsson nam land milli Reistargnúps og Rauðagnúps og bjó í Leirhöfn.
 Arngeir nam alla Sléttu milli Hávararlóns og Sveinungsvíkur. Hann bjó í Hraunhöfn.
 Sveinungur nam Sveinungsvík og bjó þar.
 Kolli nam Kollsvík og bjó þar.
 Ketill þistill nam Þistilfjörð milli Hundsness og Sauðaness.

Vestan á Langanesi tekur við Austfirðingafjórðungur.

 Tengt efni 
 Landnámsmenn á Íslandi (í stafrófsröð)
 Landnámsmenn í Sunnlendingafjórðungi
 Landnámsmenn í Vestfirðingafjórðungi
 Landnámsmenn í Austfirðingafjórðungi

Flokkur:Listar tengdir sögu Íslands
Flokkur:Landnám Íslands